JohanHeinsen/ENO huggingface dataset:
Aalborg Stiftstidende, 1845-07-22
Under den nu paafølgende Discussion toge Professorerne Qvinet og Michelet flere Gange Ordet for at erklære, at det syntes dem umuligt, at bestemme en Forelæsnings Grændser saa skarpt, at de aldrig havde havt til Hensigt at overskride de i Programmet for deres Forelæsninger opstillede Skranker, men at Ministerens Forlangende syntes dem at true Underviisningens Frihed. Resultatet af Discussionen, blev følgende Beslutning: Forsamlingen antager Dhrr. Professorer M. og O's Erklæring om, at de ikke have havt til Hensigt at overskride Grændsen for deres Læregjenstand, og tilføier, at ingen af Professorerne har villet overskride Grændsen af det af dem redigerede og af Forsamlingen billigede Program. Denne Beslutning blev, uagtet O. og M. protesterede imod den, antaget med 17 imod 7 Stemmer. Man taler om, at Regjeringen vil give Professorerne et nyt Reglement, som allerede skal træde i Kraft den 1ste Novbr. Saavel i Overhuset som i Underhuset er der blevet debatteret om den spanske Regjerings Forlangende, at Jndførselstolden af spanskevestindisk Sukker skal stilles lige med Jndførselstolden af andet fremmed Sukker og om det brittiske Ministeriums afslaaende Svar. J Underhuset gjorde Lord Palmerston Andragende om en Adresse til Kronen, om Tilbagetagelsen af Svaret, og erklærede, at Sukkerloven, hviler paa falske Grundsætninger, idet den statuerer en Forskiel imellem det ved Slavearbeide og det ved fri Arbeide producerede Sukker. Andragendet forkastedes dog med 175 imod 87 Stemmer. J Overhuset bragte Grev Clarendon dette Anliggende under Discussion. Han foreslog en Resolution, som skulde udtale Anerkjendelsen af den af Spanien fordrede tractatmæssige Ret til at stilles lige med de meest begunstigede Nationer. Andragendet forkastedes med 28 imod 14 Stemmer.
Aalborg Stiftstidende, 1845-07-22
Regjeringsraadet i Zürich har igaar bekræftet Politi raadets Beslutning, ifølge hvilken ikke blot Dr. Steiger, men ogsaa hans Befriere skulle behandles som alle andre politiske Flygtninge fra Canton Luzern. Hvad Steiger angik, var man ganske enig; Landjægerne vilde en Minoritet ikke tilstede Opholdet i Cantonnet, derimod var man enig om, at de i intet Tilfælde skulde udleveres.
Aalborg Stiftstidende, 1845-07-22
Den russiske Keiser har under 23de Juni udstedt et Manifest om Adelserhvervelse, hvori Følgende anordnes: 1) Personer af uadelig Stand, som ere traadte i Militairtjeneste erholde med Befordringen i activ Tjeneste til 1ste Officeers Rang den personlige Adels Rettigheder, men ved Erhvervelsen af Stabsofficeers Rang den arvelige Adel. 2) Personer af uadelig Stand, som træde i Civiltjenesten, erholde med Befordringen i den til den 14de Rangklasse det personlige Æres borgerskabs Rettigheder, med Opnaaelsen af den 9de Classe den personlige Adels Rettigheder og med Opnaaelsen af den 5te Classe den arvelige Adel. 3) Desuden afhænger Ophøielsen til den personlige eller arvelige Adel af Statstjenere, som uden at have naaet de dertil nødvendige Rangelasser, ved Duelighed, Uegennyttighed og moralske Egenskaber henlede den allerhøieste Opmærksomhed paa sig, af den keiserlige Majestæts Velbehag, Historikeren Dr. Hermann v. Rotteck er den 13de ds. død i Freiburg. Hans alsidige, grundige Kundskaber og glo dende Jver for Videnskaben berettigede, i Forening med hvad han allerede havde leveret, til de herligste Forventninger. Han bortkaldtes i sin blomstrende Alder. Den østerrigske Statskantsler, Fyrst Metternich, begiver sig, som man hører, efter Jndbydelse af Dronning Victoria og Kongen af Preussen, til Rhinen, og agter allerede den 30te de, at indtræffe paa sit Slot Johannisberg.
Aalborg Stiftstidende, 1845-07-22
Fædrelandet. Kjøbenhavn, den 19 Juli. Den offentlige Examen i Mariboes Realskole er nu tilendebragt, og i det nye Skoleaar vil Skolen tælle 290 til 300 Elever. Denne Skole, hvori de nyere Underviisningsideer ere blevne optagne med saa megen Kraft og Dygtighed, har saaledes efterhaanden naaet et sjeldent Omfang, og heri vil man ogsaa finde en Anerkjendelse af, at den samtidigt har vundet i indre Styrke, i Eenhed i Underviisningen og i hvad der iøvrigt betegner den gode Skole. Af et Avertissement i Adresseavisen erfarer man tillige, at Hr. Prof. Mariboe nu ogsaa vil etablere et Pigeinstitut. Hvad der alt i længere Tid har været Tilfældet i andre Lande, vil saaledes nu blive indført hertillands, idet vi faae en Skole, hvori Piger dannes under en Mands Bestyrelse, og han vil i Besiddelse af den Kyndighed og Erfaring i Skolefaget som han er, kunne lægge en fast, fornuftig og gjennemgribende Plan for Underviisningen, vil til dens Udførelse forstaae at vælge de bedste Lærere, idet han selv passer Underviisningens daglige Gang, og vil desuden ikke blot have Jndsigt, men ogsaa Mod til at udelukke af Opdragelse og Underviisning Forkeertheder, som især Moden oftere har givet Jndpas i vor Pigeskoler, og som sjeldnere og vanskeligere have kunne afskaffes under en qvindelig Bestyrelse. Ved Ansættelsen af en Jnspectrice, som fører Tilsynet med de unge Pigers sædelige Udvikling og Dannelse, vil der tillige blive sørget for det qvindelige Element, der selv i Skolen bliver af saa stor (Berl. Td.) Vigtighed for Pigernes Dannelse.
Aalborg Stiftstidende, 1845-07-22
Ved Slutningen af Aaret 1843 var de Syges Antal i St. Hans=Hospital paa Bistrupgaard 148 Personer, deraf vare 74 Mandfolk og 74 Fruentimmer. Nye indkomne i Aaret 1844 91 Personer, deraf vare 49 Mandfolk og 42. Fruentimmer; altsaa behandledes i Aarets Løb 239 Personer. Som helbredede ere udgaaede 29 Personer, deraf vare 17 Mandfolk og 12 Fruentimmer. J en bedret Tilstand ere udgaaede 8 Personer, deraf vare 5 Mandfolk og 3 Fruentimmer. Som uhelbredede og efter Forlangende udskrevne 9 Personer, deraf vare 6 Mandfolk og 3 Fruentimmer. Som uhelbredede bleve optagne som Lemmer i Stiftelsen 20 Personer, deraf vare 9 Mandfolk og 11 Fruentimmer. Døde ere 21 Personer, hvoraf 13 Mandfolk og 8 Fruentimmer. Udgaaede i det Hele 87 Personer. Ved Slutningen af Aaret er altsaa de Syges Antal 152, deraf 73 Mandfolk og 79 Fruentimmer, og af disse vare udskrevne paa Prøve 5 Mandfolk og 3 Fruentimmer. Som rimeligviis helbredelige kunde af ovenstaaende 152 Personer, ansees omtrent 34 Personer, hvoraf 14 ere Mandfolk og 20 Fruentimmer.
Aalborg Stiftstidende, 1845-07-22
J den Frisindede, klager en Jndsender over den strænge, Maade, hvorpaa Børnene i en vis Skole straffes, selv for de mindste Forseelser, og anfører som Beviis herpaa følgende i høi Grad sørgelige Begivenhed: "J Løbet af forrige Ug tillod en lille Pige, paa 11 Aar, sig at skrive paa en Tid, som ikke var bestemt dertil. Jstedetfor at rettesætte Barnet paa en mild Maade for denne vistnok ringe Forseelse, udbrød Læreren i en brutal Tone: "Du skal sidde over idag. Barnet, som formodentlig havde strænge Forældre, blev derover saa forskrækket, at hun lidt derefter bad om Tilladelse til at gaae ned i Gaarden, erholdt denne Tilladelse, og løb da i sin Fortvivlelse barhovedet ud til Peblingesøen og styrtede sig i Vandet. Barnet blev optaget som død, men blev bragt tillive i Redningsanstalten for Skindøde, og ligger nu hiemme hos Forældrene, men vanvittig." Hertil bemærket "den Fris. Redacteur, at dersom det virkelig forholder sig saa, at Barnet ene paa Grund af Lærerens Trudsel har villet aflive sig, saa bære i alt Fald de strænge Forældre det størst Ansvar, og ikke vedkommende Lærer, der jo umuligen kan eftergive Skolens Disciplin i Almindelighed af Frygt for en Enkelt mulige Extravagance eller Sindsforvirring, hvorved en saadan Ulykke kun kan være fremkaldt.
Aalborg Stiftstidende, 1845-07-22
Nationalfesten i Anledning af høisalig Kong Frederik, den Sjettes ved Skanderborg opførte Mindestøttes Afsløring og høitidelige Jndvielse vil begynde Torsdagen den 31te ds., om Formiddagen Kl. 10. Festen er bestemt at aabnes med en Jndledningsmusik udført af blæsende Jnstrumenter, componeret af Hartmann, dernæst vil en Sang, forfattet af Digteren H. C. Andersen, blive udført af den kjøbenhavnske Studenter-Sangforening, under Anførsel af Hartmann, naar denne er endt, bliver Mindestøtten afsloret, Biskoppen over Aarhuus Stift, Dr. theol. Brammer, udfører Mindetalen og Monumentets Jndvielse; derefter afsynges en Sang, hvortil de af Jngemann forfattede Jndskrifter paa Monumentet afgive Texten. Den egentlige Mindefest sluttes med, at Sangforeningen afsynger en af en unavngiven jydsk Bonde forfattet Sang.
Aalborg Stiftstidende, 1845-07-22
J "Rendsb. Ugebl." fortælles, at der er kommet 10 Skibe med Skinner og Plader til den rendsborg-neumünsterske Jernbane. Der ventes endnu 7 andre Skibe, for at man paa engang kan begynde med Lægningen af Skinner fra begge Banens Ender, og man haaber allerede i Slutningen af September at kunne komme til at reise i 3 Timer fra Rendsborg til Hamborg.
Aalborg Stiftstidende, 1845-07-22
Forrige Søndag da det blæste temmelig stærkt, vare tvende Bønderkarle seilede ud i en Jolle paa den saakaldte Søndersø der strækker sig til Maribo. De havde Seil til, hvorfor Baaden kantrede med dem; de manglede Hjælp og fandt altsaa Døden i Vandet.
Aalborg Stiftstidende, 1845-07-22
(Lollandsp.) Jmellem 40 til 50 Alen under Jordens Overflade er i Hovedschachten ved Hasle Kulværk fundet et Stykke halv forstenet Fyrretræ paa omtrent 2 Alens Længde og temmelig tykt, hvilket som en Sjeldenhed fortjener at bemærkes. Ved Veivæsenets Brolægningsarbeide i Randers Nørregade er man i disse Dage, paa det Sted, hvor den i Aaret 1795 nedbrudte gamle Nørreport har staaet, stødt paa nogle murede Hvælvinger, hvorfra det synes i forskjellige Retninger at have strakt sig underjordiske Gange. Formodentlig have Samme enten tjent til Arrester, eller hørt til den gamle befæstning. (Rand. Av.)
Aalborg Stiftstidende, 1845-07-22
Copulerede. J Kiøbenhavn den 12te Julii. Høiesteretsadvocat Buntzen og Frøken Nissen. Den 13de, Kjøbmand Ph. Philipsen og Jfr. Henriette Perne.
Aalborg Stiftstidende, 1845-07-22
Handels- og Skibsefterretning. Priserne paa Odense St. Knuds Marked vare saaledes: for fine uldne Dyner betaltes 4 til 5 Rbd., simple ditto 14 a 18 Mk.; Vadmel fra 2 Mk. 4 s. til 3 Mk. pr. Alen, bleget Hørlærred 22 a 24 s., bleget Blaarlærred 17 a 20 sk. pr. Alen, røget Flæsk 14 a 16 Mk. pr. Lpd.; Smør 15 a 16 Mk. Halvottingen; Ost 5 a 6 s. pr. Pd.; Boghvedegryn 7 Mk. og Byggryn, 4 Mk. 8 s. a 5 Mk. Skjeppen, store Ællinger 3 Mk. Parret. Fra Hestemarkedet afgik til Holsteen mange Kobler stærke fede Heste, som betaltes med Priser fra 100 til 140 Rbd. pr. Stk.; for Arbeidshente af forskjellig Alder betaltes fra 70 til 100 Rbd. pr. Stk.,(Hp. Av.)
Aalborg Stiftstidende, 1845-07-22
Kjøbenhavns Torvepriser, den 19de Juli. Hvede, 4 Rd. 64 s. a 5 Rd. 16 s., Ærter, : Rd. - s. a 2 Rd. - s. Rug, 4 Rd. 48 s. a 5 Rd. - s. Flæsk, røget, 2 R. - s. a 2 R. 246. Byg, 2rad, 3 Rd. 64 s. a 3 Rd. 72 s. - grøns, 1 Rd. 56 s. a 1 Rd. 64 s. Dorad, 3 Rd. 16 s. a 3 Rd. 32 s., Smør, Pd. 1 Mk. 7 s. a 1 Mk. 8 s. Havre, 3 Rd. 16 s. a 3 Rd. 48 s., Æg, Snees, 1 Mk. 8 s. a 1 Mk. 10 s. Sjællandsk Smør, Fogn., 13 Rd. 16 s. a 13 Rd. 48 s.
Aalborg Stiftstidende, 1845-07-22
Qvægpriser paa Kjøbenhavns Trommesal den 19de Juli. 1 Stud, vog 28 a 30 Lpd., 60 a 65 Rbd. do., v. 20 a 24 Lpd., 45 a 50 Rbd. 1 Tyr. v. 20 a 24 Lpd., 30 a 36 Rbd. 1 Kr. v. 18 a 22 Lpd., 32 a 40 Rbd. i Qvie, v. 18 a 22 Lpd., 35 a 42 Rbd.
Aalborg Stiftstidende, 1845-07-22
Aggercanals Skibsliste. Jndk. D. 12te Juli. N. A. Frost f. Struer t. Altona m. Uld, Smør og Æg. D. 16de. N. C. Jacobsen f. do. t. Arendal m. Korn, Smør Huder og Flæsk. P. Poulsen, C. Jørgensen og M. Petersen f. Nykjøb; H. M. Møller, I. Osmundsen og S. Chr. stiansen f. Struer; Alle t. Mand; K. Jerne og P. Poulsen f. Thist. t. Lond.; C. B. Petersen f. do. t. Altona; T. Andersen og O. Eeg f. do. t. Mand.; C. Jensen f. Krik t Grimst.; N. Nicolaisen f. Lemp. t. Mand; P. Bach f. Nykjøb. t. London; d. 17de: A. Hømme og V. Keldsen, f. Nykjøb, t. do.; T. Willumsen f. Skive t. do.; Alle m. Korn. - I Canalen ligger: N. A. Kromann f. Thisted t. Ribe m. Salt.
Aalborg Stiftstidende, 1845-07-22
Frederikshavns Skibsliste. Jndk. D. 12te Juli. C. J. Wegner f. Mandal m. Bræder, udg. d. 16de. D. 13de: J. Ellingsen f. Kbhvn, m. Stykg. D. 14de: A. J. Gregersen f. Mandal, best. t. Struer m. Træl., udg. d. 13de. A. T. Vierich f. Cappeln, best. t. Norge m. Korn. D. 15de: N. A. Speilberg f. Tvedestrand m. Træl. J. Rasmussen og N. Rasmussen f. Faxo m. Kalsteen D. 16de: L. P. Sørensen f. Norge, best. t. Sæby m. Træl., udg. d. 17de. H. H. Hundrup f. Kallundborg, ball. Udg. D. 18de: C. C. Hansen af Nysted t. Amsterdam. J. Nielsen f. Kbhvn. t. Skagen. - Vinden, den 17de: V., flan Kuling og klar Luft, Reisende. Ankomne. Med Liimfjorden igaar, Fra Løgstor Mad. Lund, Jfr. Driis, Fru Svanenskjold, 3 Dækspassag: f. Thisted: Hr. Eiber, Forv. Linnemann, Pastor Rose med Kone, Pastor Dan med Søster, 2 Dæksp. (14 Pass.). Med Dagvognen igaar. F. Horsens: Frøken Mulertz, Fru Mülertz; f. Aarh. Fru Schougaard, Aron Jacobsen, Madamerne Schou, Berg og Meyer; f. Rand: Jfr. Møller, Reebslagersv. Bech, 2de Jfr. Bech, Mad. Rose, Komdene, Farsleff og Paab: f. Hobro, Fru Bagger, Jfr. Bagger. Afr. Med Personposten igaar: t. Hobro: Handelsbetjent Gjerum.
Aalborg Stiftstidende, 1845-07-22
Døde. Constabel ved det kgl. Artilleri Chr. Petersen; Jfr. Frederikke Marie Galle, 73 A.; Toldbetjent Mathias, Hans Kammann, 51 A.; Typograph Andreas Randbøll Malthe, 18 A.; Mariane Preisler, f. Clausen, 55 A. Grosserer I. P. Baches Børn, Anna Louise, 7 1/2 A., og Emil Carl Christian, 2 1/2 A. (døde Dagen efter hinanden); Enke eft. Kamfabrikant Cathala, Sophie Magdalene, f. Kochborg, 84 A., Karen Olsen, f. Larsen, 62 A.; Skræddermester Langbergs Kone, Anne, f. Jensen, 80 A.; Alfved Thorvald Anton Madsen, 11 A.; Skomagerso. MelbergsKone, Johanne Marie, f. Jensen; Alle i Kbhvn. AnneMarie Jensen, f. Kjeldsen, 72 A., i Helsingør. Guldsmed Anton Severin Kaus, 37 A., i Aarhuus.
Aalborg Stiftstidende, 1845-07-22
J Mandags Aftes omtrent Kl. 11, netop 8de Dagen efter at en Brandstiftelse paa samme Punkt og samme Klokkeslet heldigen var opdaget og afværget, udbrød en her tig Jld i det sydvestlige Hjørne af Hals By, hos Enkemadame Lassen, der efter al Rimelighed var paasat afNiddinghaand, og kunde bleven meget farlig for det tæt bebyggede Qvarteer af Byen. Men Guds Forsyn var mægtigere, end Menneskenes Ondskab. Thi ved det stille Veir og den vedholdende Regn hele Natten, i Forbindelse med tillende Hjælp, lykkedes det omsider at blive Herre, over Jlden. Dog blev hele Mad. Lassens Gaard med Udhuse (hvori en Griis og Hønsene endog indebrændte, samt det, Kobbersmed Myhres Enke tilhørende, tæt ved beliggende, Huus et Rov for Luerne. De Paagjældende have saaledes lidt et stort Tab, da de mistede Alt og havde intet assureret. Navnligen mistede den alderstegne, af Ulykkens Slag flere Gange haardt rammede Madame Caroline Lassen ikke blot sit eget, men ogsaa sine tvende uforsørgede Døttres, og en Deel af en tredie Datters betydelige Jndbo: Guld, Sølv, Kobbertøi og nogle rede Penge, en Deel Korn, Meel m. m. m.; ligesom og hendes at Jldsvaade i Vinter hjemsøgte Svigersøn mistede en Deel af de ham ved Folks Goddædighed skjænkede Effecter, som indtil videre opbevaredes i det nu afbrændte Sted og heller ikke vare assurerede. Vi troe saaledes, at der er tilstrækkelig Anledning til at udstede en Opfordring til ædle Menneskevenner om at komme de ulykkelig Brandlidte til Hjælp med milde Gaver, det være sig i Penge, Korn, Klædningstykker eller deslige, hvilke med sand Taknemlighed ville blive modtagne og bedes behageligst tilstillede En af os Undertegnede eller Adressecomptoiret i Aalborg, der velvilligen vil modtage Goddædig hedens Bidrag til de Ulykkelige, der flygtede nogne og forstyrrede ud af Luerne. Hals, den 17de Juli 1845. N. Nielsen, S. Svendsen, N. C. Mørch, Kjøbmand. Sognepræst. paa Vesterheden.
Aalborg Stiftstidende, 1845-07-22
Bekjendtgjørelser. Aar 1845, den 27de Junii, blev i Skive Bytingsret afsagt Dom i Sagen: Toldforvalter Lund i Holstebro contra Kjøbmand og Borgerrepræsentant Jacob Hald i Skive og saaledes: kjendt for Ret: "De af Jndstævnte, Kjøbmand og Borgerrepræsentant Jacob Hald i Skive, i den i Bladet Ny JyllandspostNr. 42 af 23de October 1843 indrykkede Artikel med Overskrift En Lyd fra Holstebro eller: den ubehagelige Anholdelse for Vedkommende og Citanten, Toldforvalter. Lund i Holstebro brugte og her foran ommeldte fornærmelige Udladelser bor døde og magtesløse at være. For sit i denne Anledning brugte Forhold bør Jndstævnte, Kjøbmand J. Hald, til Skive Kjøbstads Fattigkasse bøde 50 Rbd. S., skriver halvtredsindstyve Rigsbankdaler Sølv, samt være den i Forordningen af 27de September 1799 a 20 bestemte Censur undergiven i eet Aar. Fremdeles bør Jndstævnte til vedkommende Rettens betjent udrede det Retsgebyhr, som skulde have været erlagt eller endnu erlægges, og Godtgjørelse for det stemplede Papir, som skulde have været forbrugt eller endnu forbruges, hvis Sagen ikke for Citanten havde været beneficeret; ligesom Jndstævnte endvidere bør erstatte Citanten Omkostningerne paa den under Sagen fremlagte Notarialforretning og Porto i Anledning af Sagen efter Regning: samt til den befalede Sagfører, Procurator Repsdorph i Holstebro, betale Sallarium 20 Rbd. S., skriver tyve Rigsbankdaler Sølv, og Diætpenge, tilligemed Befordrings Omkostninger, efter Overøvrighedens nærmere Bestemmelse. At efterkommes inden 15 Dage efter denne Doms lovlige Forkyndelse, under Adfærd efter Loven. Hvilket i Overeensstemmelse med Forordningen af 27de September 1799 20 herved bringes til offentlig Kundskab. Skive Byskriver-Comptoir, den 8de Juli 1845. M. Hansen.
Aalborg Stiftstidende, 1845-07-22
Bekjendtgjørelse. Da der ifølge den af det kongelige danske Cancelli approberede Plan for Skolevæsenet i Aalborg til 1ste November d. A. vil blive ansat 4 ugifte Lærere ved Byens Almue- og Borgerskoler, kunne Ansøgninger om disse Poster i Løbet af 4 Uger indgives til undertegnede Skoledirection af theologiske Candidater og Seminarister. J aarlig Løn nyde Lærerne, hver især, 300 Rbd.; de antages paa 1/2 Aars Opsigelse, men have Adgang til at erholde Pension, naar de efter vel tilbagelagt Tjenestetid maa afgaae paa Grund af Alder og Svagelighed; Underviisningsgjenstandene, der foruden Christendom, Dansk, Skrivning, Regning og Sang, ere Fædrelandets Historie, almindelig Verdenshistorie i Udtog, Geographi, Naturhistorie, Tydsk og (for Drengene tillige) geometrisk Tegning, fordeles efter Skolecommissionens Bestemmelse mellem Lærerne, der ere pligtige at undervise i de Fag og i de Classer, som anvises dem, dog saaledes, at ingen erholder fleer end 7 Timer daglig.
Aalborg Stiftstidende, 1845-07-22
De, som attraae nogen af disse Lærerposter, anmodes om at ville specielt udhæve, i hvilke Fag de ansee sig fortrinligt skikkede til at give Underviisning, og navnligen, om de kunne undervise i Tydsk, Naturhistorie og geometrisk Tegning.
Aalborg Stiftstidende, 1845-07-22
Skoledirectionen for Aalborg Provsti og Kjær Herred, den 18de Juli 1845. Hald. Hoppe, const.
Aalborg Stiftstidende, 1845-07-22
De Herrer, som agte at skyde ved forestaaende Fugleskydning, ville behagelig enten møde eller lade møde hos Hr. Viinhandler Krebs, Løverdagen den 26de Juli, om Eftermiddagen Kl. 6, for at det Fornødne kan blive arrangeret med Hensyn til Skydningen. Aalborg, i Directionen for det borgerlige Skyttelaug", den 18de Juli 1845. A. Hassing. Nissen. Warberg. Huuslærer.
Aalborg Stiftstidende, 1845-07-22
En meget øvet Lærer, der i en Række af Aar har beskjæftiget sig med Ungdommens Underviisning, og i den Tid med megen Held dimitteret flere unge Mennesker til vore lærde Skolers Meuemclasser, ønsker til Efteraaret en Huuslærerplads. Den Søgende er forsynet med fortrinlige Anbefalinger fra flere Professorer og Familiefædre. Adressecomptoiret anviser den Søgende, som for Tiden er Huuslærer her i Jylland.
Aalborg Stiftstidende, 1845-07-22
Et ungt Menneske, som har tilbragt 5 Aar ved Colonialhandelen, ønsker Emploi til 1ste Novbr. d. A. Han har Øvelse saavel i Contoir, som udvendige Forretninger, og gode Anbefalinger kan forevises. Adressecomptoiret giver nærmere Underretning. Sprogunderviisning.
Aalborg Stiftstidende, 1845-07-22
Hvor Underviisning vil kunne erholdes i levende Sprog (Italiensk, Fransk, Engelsk, Tydsk, Dansk, anviser Adressecomptoiret.
Aalborg Stiftstidende, 1845-07-22
En Contoirist, der i flere Aar har conditioneret paa et Amtscontoir, er bekjendt med Journalføring, Lægdsvæsen og med de Beskjæftigelser, der forefalde paa et saadant Contoir, og desuden har nogen Kundskab til de Forretninger, der findes paa et Herredscontoir, ønsker sig til 1ste November dette Aar, Plads hos en Amtmand eller en Herredsfoged. Gode Anbefalinger for hans Duelighed og moralske Forhold kunne produceres, naar man derom behager at henvende sig til Hr. Hospitalsforstander Ostenfeldt i Aalborg, der anviser den Søgende. Et Parti Sæderug, directe fra Provstiet med vedfølgende Attest for Sammes Ægthed, ventes hertil til Sæde tiden. Bestillinger herpaa modtages forinden af Th. Prehn. Aalborg, den 22de Juli 1845. Speile, i forgyldte Rammer og i forskjellige Störrelser, faaes til billig Priis hos C. M. Busch, i Løgstör.
Aalborg Stiftstidende, 1845-07-22
Min Boutique er i denne Tid bleven assorteret med en stor Deel fine og ord. Jernvarer, fine og ord. lakerede Brød, Presenteer- og Lysesar=Bakker, fine og ord. Skrivemapper, Lomme- og Tegnebøger, Cigaretuer. Stambøger, meget fine Lommeknive, et Udvalg Parfume rier, saasom: Sæbe, vellugtende Vande og Pomade, endeel Nürnberger & finere Legetøi, Prespapir i forskjellige Couleurer og Guldborter m. m. m., hvormed jeg tillader at anbefale mig, til billige Priser. C. M. Busch, i Løgstør.
Aalborg Stiftstidende, 1845-07-22
Blanksværte, extragod, faaes hos C. M. Busch i Løgstør.
Aalborg Stiftstidende, 1845-07-22
Muursteen, heel- og halvbrændte, samt Tagsteen, begge Sorter af Struer Teglværker, faaes, til bestemte men billige Priser, C. M. Busch, i Løgstor. Et ubebygget Areal af omtrent 50 Tdr. Land Ager og Kjærjorder, ved Haurslev i Øster-Han-Herred, kan, i større og mindre Parceller, erholdes tilkjøbs. - Lysthavende ville henvende sig til Eieren, Proprietair Hastrup i Aalborg eller til Procurator Toft i Aagaards Mølle. Da det ved Auctionen den 24de f. M. paa Jagten Marie Elisabeth gjorte høieste Bud ikke er blevet approberet, saa bliver bemeldte Jagt, der er beliggende i Nyhavn, igjen opraabt til absolut Bortsalg ved een Auction, der afholdes ombord i samme Fredagen den 25de dennes, om Formiddagen Kl. 11. Liebhavere indbydes. Aalborg, den 21de Juli 1845. A. Mørch.
Aalborg Stiftstidende, 1845-07-22
Auction Ifølge Begjering af Proprietair Thomas Gleerup, bliver, Tirsdagen den 19de August næstkommende, om Formiddagen Klokken 10, her paa Contoiret, afholdt Auction til Bortsalg af den ham tilhørende Gaard Bjørnkjær, i Biersted Sogn, Kjær Herred, Aalborg Amt, beliggende circa 1 1/2 Miil fra Aalborg, af gl. Matr. Hartkorn Hovedgaardstaxt 14 Tdr. 6 Skpr. 1 Fdk. 2 1/4 Alb. med hosliggende Skov. - Jordtilliggendet af Ager og Eng, Kjær, Hede og Mose, udgjør circa 350 Td. Land geometrisk Maal, og Skoven c. 30 Tdr. Land. Af Sæd er nedlagt 30 Tdr. Rug, 16 Tdr. Byg og 60 Td. Havre. – Af Besætning er holdt 60 Stk. Fækreaturer og 12 Stk. Heste. - Paa flere Steder i Eiendommen haves Mergel, som med megen Fordeel vil kunne af benyttes. - Bygningerne ere beqvemt indrettede, solide og vel vedligeholdte. – Ved Hovedbygningen ligger en særdeles smuk og vel vedligeholdt Have, som staaer i Forbindelse med den hosliggende Skov. - Pengevilkaarene ville blive favorable for Kjøberen. - Eiendommen paavises af Eieren og Auctionsconditionerne henligge forinden Auctionen til Eftersyn hos Eieren og herpaa Contoiret. Lysthavende indbydes. Kjær Herreds Contoir i Nørre-Sundby, den 21de Juli 1845. Timm. Dette Nr. redigeret af J. Chr. Borch.
Aalborg Stiftstidende, 1845-07-23
Aalborg Stiftstidende. Adresse-Avis. Aar 1843. No 145. Onsdagen den 23de Juli. Denne Avis, som udgives af Jens Chr. Borch & Julie Ree og redigeres af Bernhard Ree, udgaaer 3 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.